ПРОТОКОЛ № 1
от заседанието на Комисия по правни въпроси 
на Висшия съдебен съвет, проведено на 12 януари 2015 г.

Днес, 12 януари 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:
     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА 						НЕЗАБРАВКА СТОЕВА 

На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.

По внесената допълнителна точка и на основание последвалите разисквания по дневния ред,
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следната допълнителна точка:
- Решение на комисия „Професионална квалификация, информационни технологии и статистика” от 07.01.2015 г. във връзка със становище от председателя на Районен съд гр. Нови пазар относно разпределението на делата на случаен принцип, съгласно чл. 35, ал. 4 от ПАС и направените публични критики относно използвания системен продукт „Law Choice” за разпределение на делата на случаен принцип.

Д Н Е В Е Н   Р Е Д:

1. ОТНОСНО: Обръщение от председателите на Съвета на съдебните заседатели при Софийски градски съд, Специализиран наказателен съд и Софийски районен съд относно проблеми на съдебните заседатели в РБългария.
КОМИСИЯТА ПО ПРАВНИ ВЪПРОСИ
Р Е Ш И:

1.1. Приема за сведение обръщението на председателите на Съвета на съдебните заседатели при Софийски градски съд, Специализиран наказателен съд и Софийски районен съд относно проблеми на съдебните заседатели в РБългария.
1.2. Да се изпрати отговор, че при предоставяне на подзаконова нормативна компетентност, Висшият съдебен съвет ще се съобрази с направените предложения за уреждане проблемите на съдебните заседатели в РБългария.

2. ОТНОСНО: Проект на обхват и структура на годишния доклад за прилагането на закона и за дейността на Прокуратурата и на разследващите органи през 2014 г.

КОМИСИЯТА ПО ПРАВНИ ВЪПРОСИ
Р Е Ш И:

2.1. Предлага на Висшия съдебен съвет на основание чл. 130, ал. 6, т. 5 от Конституцията на Република България да определи обхват и структура на годишния доклад за прилагането на закона и за дейността на Прокуратурата и на разследващите органи през 2014 г.
2.2. Точката да бъде включена в дневен ред за заседанието на ВСС на 22.01.2015 г.

3. ОТНОСНО: Писмо от председателя на Районен съд гр. Асеновград относно определяне на коефициент за ранг, изпратено за становище с решение на Комисия „Бюджет и финанси” от 10.12.2014 г.

КОМИСИЯТА ПО ПРАВНИ ВЪПРОСИ
Р Е Ш И:

3.1. Коефициентът за ранг следва да съответства на придобития ранг.
3.2. Решението да се изпрати на Комисия „Бюджет и финанси”, по компетентност.
 
Обединява т. 4 и т. 5
4. ОТНОСНО: Уведомление от председателя на Окръжен съд гр. Варна относно неизпълнение на задължение по договор на ЗАД „ОЗК-Застраховане” АД към Тошко Любенов Йончев – работник поддръжка сгради в ОС-Видин.
5. ОТНОСНО: Молба от Красимира Христова Райчева – съдия в АСпНС и жалба от Десислава Живкова Кайнакчиева – прокурор в СГП относно неизплатени дължими обезщетения от ЗАД „ОЗК-Застраховане”.

КОМИСИЯТА ПО ПРАВНИ ВЪПРОСИ
Р Е Ш И:

1. Счита, че ЗАД „ОЗК-Застраховане” следва своевременно да изпълнява задълженията си по договора с Висшия съдебен съвет, действащ към 31.12.2014 г,. с произтичащите от това последствия.
2. Решението да се изпрати на ЗАД „ОЗК-Застраховане”, с копие до жалбоподателите.

6. ОТНОСНО: Писмо от Върховна касационна прокуратура относно уреждане на въпроси, предмет на отменената Наредба № 3/2012 г. за вписването, квалификацията и възнагражденията на вещите лица в периода след нейната отмяна и до приемането на нова наредба.

КОМИСИЯТА ПО ПРАВНИ ВЪПРОСИ
Р Е Ш И:
6.1. Министерството на правосъдието не е представило проект на нова Наредба за спазване на съгласувателната процедура. По сведение от органите на съдебната власт, към този момент възлагането на експертизи на вещите лица, както и определянето на техните възнаграждения практически се извършва по досегашния ред.
6.2. Решението да се изпрати на Върховна касационна прокуратура.

7. ОТНОСНО: Писмо по ел. поща от Марин Маринов – Сиатъл, САЩ.

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение писмото на Марин Маринов от Сиатъл, САЩ.

8. ОТНОСНО: Писмо от Министерство на правосъдието относно заявление за достъп до обществена информация от Мария Бончева Кадийска от в. „Монитор”.
КОМИСИЯТА ПО ПРАВНИ ВЪПРОСИ
Р Е Ш И:

8.1. До този момент Висшият съдебен съвет не събира и не обобщава информация относно недостига на експерти и специалностите, в които е налице такъв недостиг в съответните съдебни райони.
8.2. Решението да се изпрати на отговорното лице по ЗДОИ за предприемане на действия по реда на Вътрешните правила за достъп до обществена информация във ВСС.  

9. ОТНОСНО: Молба от София Георгиева Икономова – съдия в Софийски районен съд относно изплащане на сума за облекло.
КОМИСИЯТА ПО ПРАВНИ ВЪПРОСИ
Р Е Ш И:

9.1. София Георгиева Икономова има право до получи сума за облекло на основание чл. 2, ал. 6 и ал. 11 от Правилата за определяне и изплащане на суми за облекло на магистрати, държавни съдебни изпълнители, съдии по вписванията и съдебни служители в ОСВ, в зависимост от вида отпуск, който е ползвала през годината, за която се дължат тези суми.
9.2. Решението да се изпрати на София Георгиева Икономова – съдия в Софийски районен съд с копие до председателя на РС-Благоевград.

Обединява т. 10, т.11 и т. 12
10. ОТНОСНО: Запитване от председателя на Районен съд гр. Берковица относно изплащане на допълнително трудово възнаграждение на съдия, срещу който  има решение на ВСС за налагане на дисциплинарно наказание и постъпила жалба във ВАС срещу решението.
11. ОТНОСНО: Сигнал от Атанас Томов Атанасов – следовател в Следствен отдел при Софийска градска прокуратура във връзка с неизплатено допълнително трудово възнаграждение.
12. ОТНОСНО: Писмо от зам. председателя на Районен съд гр. Благоевград за изразяване на становище по въпроси, свързани с тълкуването на Правилата за определяне и изплащане на средства за допълнително трудово възнаграждение.

КОМИСИЯТА ПО ПРАВНИ ВЪПРОСИ
Р Е Ш И:

1. На лицата с наложени дисциплинарни наказания или висящо дисциплинарно производство не се изплаща допълнително възнаграждение, съгласно чл. 5, ал. 2 от Правилата за определяне и изплащане на средства за допълнителни трудови възнаграждения.
2. Решението да се изпрати на председателя на Районен съд гр. Берковица, на Атанас Томов Атанасов – следовател в Следствен отдел при Софийска градска прокуратура и на зам. председателя на Районен съд гр. Благоевград.

13. ОТНОСНО: Писмо от и.ф. председател на Софийски апелативен съд относно решение на ВСС по протокол № 37/31.07.2014 г., доп.т. 29 за определяне на допълнително месечно трудово възнаграждение за придобит трудов стаж и професионален опит на съдебните служители по чл. 340, ал. 3 от ЗСВ.
КОМИСИЯТА ПО ПРАВНИ ВЪПРОСИ
Р Е Ш И:

13.1. Препраща писмото от и.ф. председател на Софийски апелативен съд на Комисия „Бюджет и финанси” за предлагане на механизъм за изплащане на допълнително трудово възнаграждение на съдебните служители, в изпълнение на решенията на ВСС по протокол № 37/31.07.2014 г., доп. т. 29 и КПВ по протокол № 28/15.09.2014 г., т. 10, на основание чл. 24, т. 7 от Правилника за организацията на дейността на ВСС и неговата администрация.

14. ОТНОСНО: Решение № 464/10.12.2014 г. на Комисия за защита от дискриминация по преписка № 449/2013 г.
КОМИСИЯТА ПО ПРАВНИ ВЪПРОСИ
Р Е Ш И:

14.1. Приема за сведение решение № 464/10.12.2014 г. на Комисия за защита от дискриминация по преписка № 449/2013 г.

ДОПЪЛНИТЕЛНИ ТОЧКИ:

15. ОТНОСНО: Решение на комисия „Професионална квалификация, информационни технологии и статистика” от 07.01.2015 г. във връзка със становище от председателя на Районен съд гр. Нови пазар относно разпределението на делата на случаен принцип, съгласно чл. 35, ал. 4 от ПАС и направените публични критики относно използвания системен продукт „Law Choice” за разпределение на делата на случаен принцип.

КОМИСИЯТА ПО ПРАВНИ ВЪПРОСИ
Р Е Ш И:

15.1. Приема за сведение решението на комисия „Професионална квалификация, информационни технологии и статистика” от 07.01.2015 г. във връзка със становището на председателя на Районен съд гр. Нови пазар относно разпределението на делата на случаен принцип, съгласно чл. 35, ал. 4 от ПАС и направените публични критики относно използвания системен продукт „Law Choice” за разпределение на делата на случаен принцип.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА

Директор на дирекция „Правна”:
  		          С. Харитонова

Сътрудник на КПВ:
                               М. Георгиева